Valsts organizētā dzemdes kakla vēža skrīninga sniegšanas nosacījumi

Pēdējās izmaiņas 05.07.2019

1. Valsts organizētā dzemdes kakla vēža skrīninga apmaksas nosacījumi:

|  |  |  |  |
| --- | --- | --- | --- |
| N.p.k. | Pakalpojums | Diagnozes kods pēc SSK-10 | Apmaksājamās manipulācijas |
| 1.1. | Dzemdes kakla audzēju agrīna diagnostika |
| 1.1.1. | Ginekoloģiskā apskate | Z01.4 | 01004 – ginekologa, dzemdību speciālista ginekoloģiskā apskate valsts organizētās vēža skrīningprogrammas ietvaros |
| 01063 – ģimenes ārsta ginekoloģiskā apskate valsts organizētās vēža skrīningprogrammas ietvaros |
| 01074 – citoloģiskās uztriepes paņemšana no dzemdes kakla un mugurējās velves |
| 1.1.2. | Citoloģiskās uztriepes no dzemdes kakla un mugurējās velves izmeklēšana | Z12.4 | 42026 – citoloģiskās uztriepes no dzemdes kakla un mugurējās velves izmeklēšana (viens preparāts). Izmeklējuma rezultāts A0 – testēšana bez rezultāta |
| 42027 – citoloģiskās uztriepes no dzemdes kakla un mugurējās velves izmeklēšana (viens preparāts). Izmeklējuma rezultāts A1 – norma, nav atrasts intraepiteliāls bojājums |
| 42028 – citoloģiskās uztriepes no dzemdes kakla un mugurējās velves izmeklēšana (viens preparāts). Izmeklējuma rezultāts A2 – ASC-US: neskaidras nozīmes daudzkārtainā plakanā (skvamozā) epitēlija šūnu atipiskas izmaiņas |
| 42029 – citoloģiskās uztriepes no dzemdes kakla un mugurējās velves izmeklēšana (viens preparāts). Izmeklējuma rezultāts A3 – LSIL: viegla displāzija |
| 42030 – citoloģiskās uztriepes no dzemdes kakla un mugurējās velves izmeklēšana (viens preparāts). Izmeklējuma rezultāts A4 – HSIL: vidēja/smaga displāzija |
| 42031 – citoloģiskās uztriepes no dzemdes kakla un mugurējās velves izmeklēšana (viens preparāts). Izmeklējuma rezultāts A5 – AGUS: neskaidras nozīmes glandulārā epitēlija šūnu atipiskās izmaiņas |
| 42032 Citoloģiskās uztriepes no dzemdes kakla un mugurējās velves izmeklēšana (viens preparāts). Izmeklējuma rezultāts A6-malignizācijas pazīmes |
| 42033 Citoloģiskās uztriepes no dzemdes kakla un mugurējās velves izmeklēšana (viens preparāts). Izmeklējuma rezultāts A7-saplīsis stikliņš |

2. Ieteicamā rīcība pēc valsts apmaksāta **dzemdes kakla profilaktiskā izmeklējuma veikšanas** un rezultātu saņemšanas (no 2019. gada 1. janvāra):

|  |  |
| --- | --- |
| Citoloģiskā izmeklējuma rezultāts | Turpmākie izmeklējumi |
| 1. A0 - Testēšana bez rezultāta | 1.1. Atkārto citoloģisko uztriepi pēc trīs mēnešiem:1.1.1. ja rezultāts nolasāms, izmeklēšanas taktika atbilstoši iegūtajam rezultātam;1.1.2. ja rezultātu nevar nolasīt, nosūta pie speciālista veikt mērķbiopsiju, izmantojot KS |
| 2. A1 - Nav atrasts intraepiteliāls bojājums | 2.1. Turpmākie izmeklējumi nav nepieciešami |
| 3. A2 - ASCUS: neskaidras nozīmes daudzkārtainā plakanā (skvamozā) epitēlija šūnu atipiskās izmaiņas | 3.1. Atkārtotā vizītē pie ginekologa veic AR HPV noteikšanu:3.1.1. ja **pozitīvs** testa rezultāts, nosūta pie speciālista veikt KS ar/bez biopsijas un par tālāko izmeklējumu taktiku lemj kolposkopijas speciālists;3.1.2. ja **negatīvs** testa rezultāts, turpmākie izmeklējumi nav nepieciešami |
| 4. A3 - LSIL: viegla displāzija | 4.1. Atkārtotā vizītē pie ginekologa veic AR HPV noteikšanu:4.1.1. ja **pozitīvs** testa rezultāts, nosūta pie speciālista veikt KS ar/bez biopsijas un par tālāko izmeklējumu taktiku lemj kolposkopijas speciālists;4.1.2. ja **negatīvs** testa rezultāts, turpmākie izmeklējumi nav nepieciešami |
| 5. A4 - HSIL: vidēja/smaga displāzija | 5.1. Nosūta pie speciālista veikt mērķbiopsiju, lietojot KS:5.1.1. ja biopsijā CIN 2/3, veic ekscīziju un pēc 6-8 mēnešiem veic citoloģisko uztriepi, kā arī AR HPV noteikšanu:5.1.1.1. ja **pozitīvs** testa rezultāts un/vai citoloģiski ir A2 un izteiktākas izmaiņas, veic KS ar/bez biopsijas. Par tālāko izmeklējumu taktiku lemj kolposkopijas speciālists;5.1.1.2. ja **negatīvs** testa rezultāts un citoloģiski ir A1, turpmākie izmeklējumi nav nepieciešami |
| 6. A5 - AGUS: neskaidras nozīmes glandulārā epitēlija šūnu atipiskās izmaiņas | 6.1. Atkārtotā vizītē pie ginekologa veic AR HPV noteikšanu un testa rezultāts ir negatīvs, turpmākie izmeklējumi nav nepieciešami6.2. Ja atkārtotā vizītē pie ginekologa veiktā AR HPV testa rezultāts ir pozitīvs, nosūta pie speciālista veikt KS ar/bez biopsijas:6.2.1. ja biopsijā CGIN vai CIN 2/3, veic ekscīziju un pēc 6-8 mēnešiem veic citoloģisko uztriepi, kā arī atkārtotu AR HPV noteikšanu:6.2.1.1. ja **pozitīvs** testa rezultāts un/vai citoloģiski ir ASCUS vai AGUS un izteiktākas izmaiņas, veic KS ar/bez biopsijas. Par tālāko izmeklējumu taktiku lemj kolposkopijas speciālists;6.2.1.2. ja **negatīvs** testa rezultāts un citoloģiski ir A1, turpmākie izmeklējumi nav nepieciešami |
| 7. A6 - Malignizācijas pazīmes | 7.1. Nosūta konsultācijai pie onkoloģijas ginekologa |
| 8. A7 - Saplīsis stikliņš | 8.1. Atkārto citoloģijas uztriepi pēc trim mēnešiem |

Piezīmes.

1. A0–A7 – citoloģiskais rezultāts no laboratorijas.

2. KS – kolposkopija.

3. ASC-US – neskaidras nozīmes daudzkārtainā plakanā (skvamozā) epitēlija šūnu atipiskas izmaiņas ( *atypical squamous cells of unknown significance*).

4. AGUS – neskaidras nozīmes glandulārā epitēlija šūnu atipiskas izmaiņas ( *atypical glandular cells of unknown significance*).

5. CGIN – cervikālā glandulāra intraepiteliālā neoplāzija.

6. CIN 1 – viegla cervikālā intraepiteliālā neoplāzija.

7. CIN 2 – mērena cervikālā intraepiteliālā neoplāzija.

8. CIN 3 – izteikta cervikālā intraepiteliālā neoplāzija.

9. LSIL – zemas pakāpes daudzkārtaina plakana epitēla bojājums ( *low-grade squamous intraepithelial lesion*).

10. HSIL – augstas pakāpes daudzkārtaina plakana epitēla bojājums ( *high-grade squamous intraepithelial lesion*).

11. AR HPV – augsta riska cilvēka papilomas vīruss *(human papilloma virus)*

3. Talona aizpildīšanas nosacījumi:

3.1. Ginekologs par atkārtotu vizīti aizpilda veidlapu Nr.024/u „Ambulatorā pacienta talons” Vadības informācijas sistēmā, norādot **74. pacientu grupu** (“Pacienti, kuriem pēc vēža skrīningizmeklēšanas rezultātiem ir nepieciešama tālāka izmeklēšana”) un pamatdiagnozes kodu: **N87.0; N87.1; N87.2; N87.9**; blakusdiagnoze **Z12.4.**, atbilstoši Starptautiskajam slimību klasifikatoram (SSK-10).

|  |  |  |  |
| --- | --- | --- | --- |
| N.p.k. | Pakalpojums | Diagnozes kods pēc SSK-10 | Apmaksājamās manipulācijas |
| 1.1. | Dzemdes kakla audzēju agrīna diagnostika |
| 1.1.3. | Ginekoloģiskā apskate | N87.0; N87.1; N87.2; N87.9; blakusdiagnoze Z12.4. | 01074 – uztriepes paņemšana no dzemdes kakla un mugurējās velves citoloģiskai izmeklēšanai vai HPV noteikšanai |

4. Nosūtījuma uz tālākiem izmeklējumiem noformēšanas nosacījumi:

4.1. ārsts, aizpildot laboratorijas viedlapu, norāda: **74. pacientu grupu** (“Pacienti, kuriem pēc vēža skrīningizmeklēšanas rezultātiem ir nepieciešama tālāka izmeklēšana”), pamatdiagnozes kodu: **N87.0; N87.1; N87.2; N87.9**; blakusdiagnoze **Z12.4.**, atbilstoši Starptautiskajam slimību klasifikatoram (SSK-10) un **citoloģiskās izmeklēšanās rezultātu un datumu;**

4.2. ārsts pacienti nosūta kolposkopiju, aizpildot nosūtījuma veidlapu (Līguma “Par sekundāro ambulatoro veselības aprūpes pakalpojumu sniegšanu un apmaksu” 6.1.24. apakšpunkts), norāda: **74. pacientu grupu** (“Pacienti, kuriem pēc vēža skrīningizmeklēšanas rezultātiem ir nepieciešama tālāka izmeklēšana”) un pamatdiagnozes kodu: **N87.0; N87.1; N87.2; N87.9**; blakusdiagnoze **Z12.4.**, atbilstoši Starptautiskajam slimību klasifikatoram (SSK-10);

4.3. ārsts pacienti nosūta pie onkoginekologa, izmantojot veidlapu Nr. 027/u, norādot informāciju par iepriekš veikto izmeklējumu rezultātiem un pamatdiagnozes kodu: **C53.0-9**, blakusdiagnoze: **Z03.153;** pamatdiagnoze: **Z03.153** (izmeklēšana iespējama dzemdes kakla ļaundabīga audzēja dēļ), atbilstoši Starptautiskajam slimību klasifikatoram (SSK-10).

5. Valsts apmaksātus dzemdes kakla vēža pēcskrīninga kolposkopijas izmeklējumus nodrošina SIA “Rīgas Austrumu klīniskā universitātes slimnīca”, SIA “Daugavpils reģionālā slimnīca” un SIA “Liepājas reģionālā slimnīca”.